armvectores/hy_wikipedia_2023 huggingface dataset:
Faith (երգ)

«Faith », բրիտանացի երգիչ, Wham! խմբի նախկին անդամ Ջորջ Մայքլի երգը, որը թողարկվել է 1987 թվականին Columbia Records լեյբլում։ Այն ներառվել է երգչի Faith առաջին սոլո ալբոմում (երկրորդ սինգլ) և հասել առաջին հորիզոնականին ամերիկյան Billboard Hot 100 հիթ-շքերթում։ Billboard-ի կողմից ճանաչվել է 1988 թվականի ԱՄՆ լավագույն երգ։


== Պատմություն ==
Երաժշտական տեսահոլովակը նկարահանել է բրիտանացի ռեժիսոր Էնդի Մորահանը։ Ջորջ Մայքլը հայտնվում է Լիվայս երկնագույն ջինսով և կովբոյական երկարաճիտ կոշիկներով՝ նվագելով կիթառ Wurlitzer դասական երաժշտական ավտոմատի մոտ։ Գրողներ Բոբ Բատչելորն ու Սքոթ Ստոդարտը գրել են, թե այդ երաժշտական տեսահոլովակը երգչին ներկայացնում է որպես «տղամարդկային սեքսուալ օբյեկտ»՝ ընդգծելով նրա մարմնի առանձին մասեր, ինչպիսիք են դեմքի թեթև մազածածկույթը, ծնոտը և այլն։ Սինգլը հասել է ամերիկյան Billboard Hot 100 հիթ-շքերթի առաջին հորիզոնական (գլխավորելով այն չորս շաբաթ) 1987 թվականի հոկտեմբերի 31-ին։ Այն մնացել է լավագույն տասնյակում ինը շաբաթ, լավագույն քսան երգերի ցանկում՝ տասնմեկ շաբաթ, իսկ լավագույն 40 երգերի ցանկում՝ տասնհինգ շաբաթ։ Այն դարձել է երգչի հինգերորդ չարթփոփերը (հաշվի առնելով նաև Wham! խմբի երգերը՝ Wake Me Up Before You Go-Go, 1984 և Everything She Wants, 1985) և Faith ալբոմի՝ հիթ-շքերթը գլխավորած երեք երգերից առաջինը (ավելի ուշ առաջին հորիզոնականն զբաղեցրել են «Father Figure» և «One More Try» սինգլները)։ 1988 թվականի ընդհանուր արդյունքներով՝ այն ճանաչվել է լավագույնը ԱՄՆ-ում (№ 1 1988 թվականին)։


== Երգացանկ ==
7": UK / Epic EMU 2

"Faith" – 3:14
"Hand To Mouth" – 4:3612": UK / Epic EMU T2

"Faith" – 3:14
"Faith" (գործիքային տարբերակ) – 3:07
"Hand to Mouth" – 4:36


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
George Michael — official website(անգլ.)
Երբ ցրվում է մառախուղը

«Երբ ցրվում է մառախուղը» (ռուս.՝ «Когда расходится туман»), 1970 թվականի խորհրդային դրամատիկ արկածային ֆիլմ, որը նկարահանվել է Անատոլի Կլեշչենկոյի համանուն վեպի հիման վրա։
Ֆիլմը նկարահանվել է Իրկուտսկի մարզի Շամանկա գյուղում, որտեղ ավելի ուշ նկարահանվել է «Շաման» (1996) ֆիլմը։ Ռեժիսոր Յուրի Վիշինսկու ֆիլմի պրեմիերան տեղի է ունեցել 1972 թվականի հուլիսի 17-ին։ Ֆիլմի սցենարը գրել է ոչ մասնագետ՝ դերասան Սերգեյ Ստոլյարովը, որը մահացել է ֆիլմի վրա կատարվող աշխատանքների ավարտից մի քանի ամիս առաջ և նր պրեմիերայից երկուսուկես տարի առաջ։ Գլխավոր դերերից մեկում նկարահանվել է նրա որդին՝ Կիրիլը։ 


== Սյուժե ==
Բայկալյան տայգա։ Եգեր Պետյային հեռացնում են աշխատանքից այն պատճառով, որ մի օր նա ականատես է եղել բարձրաստիճան պաշտոնյայի որսագողությանը և աչք չի փակել դրա վրա։ Նա ստիպված է լինում վերադառնալ տուն՝ հոր, որն աշխատում է որպես բակենապահ, մոր և կրտսեր եղբոր մոտ։ Պարզվում է, որ կրտսեր եղբայրը՝ Գենկան, ապօրինի որս է անում։ Պետյան, հավատարիմ մնալով իր ծառայողական սովորություններին, դատապարտում է իր եղբոր ապօրինի գործողությունները, և մտնում է նրա հետ առճակատման։ Այդ ժամանակ նրանց գյուղ են գալիս մի խումբ մակաբուծաբան գիտնականներ, որոնցից մեկին՝ Էլյային, սիրահարվում են երկու եղբայրները։


== Դերերում ==
Վիկտոր Ավդյուշկո – Պյոտր Դյակոնով, եգեր
Լյուդմիլա Խիտյաևա – Նադեժդա, Պյոտրի կինը
Լեոնիդ Կմիտ – Պրոկոպի Ֆեոդորովիչ, Պյոտր և Գենադի Դյակոնովների հայրը
Կիրիլ Ստոլյարով – Գենկա Դյակոնով, Պյոտրի կրտսեր եղբայրը, որսագող
Լարիսա Վիկկել – Էլյա, մակաբուծաբան
Ալեքսանդրա Դանիլովա – Մարիա Գրիգորևնա, Պյոտր և Գենադի Դյակոնովների մայրը
Սերգեյ Գոլովանով – Միխայիլ Վենեդիկտովիչ, արշավախմբի ղեկավար
Յուրի Լեոնիդով – Սերգեյ Սերգեևիչ, գիտնական-մակաբուծաբան
Ռաիսա Կուրկինա – Վերա Նիկոլաևնա, ավագ գիտաշխատող
Յուրի Նազարով – Միխայիլ Խուդոնոգով, որսագող
Վիկտոր Կոլպակով – Տիխոնիչ «Օնդատրա», գլխավոր որսագողը
Յուրի Կիրեև – Տիմոխա, որսագող
Վսևոլոդ Սաֆոնով – Միլնիկով


=== Էպիզոդներում ===


== Նկարահանող խումբ ==


== Ծանոթագրություններ ==


== Արտաքին հղումներ ==
«Երբ ցրվում է մառախուղը» ֆիլմի մասին kino-teatr.ru կայքում
«Երբ ցրվում է մառախուղը» ֆիլմի մասին Archived 2021-09-16 at the Wayback Machine. ruskino.ru կայքում
«Голубые берёзы» երգը songkino.ru կայքում
Պոդաքսիս վարսանդային

Պոդաքսիս վարսանդային (լատ.՝ Podaxis pistillaris), Podaxaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Պտղամարմինները ունեն մինչև 25 սմ բարձրություն։ 3-6 x 1-3 սմ պերիդիումը ձվաձև կամ էլիպսաձև է։ Էկզոպերիդիումը թեփուկավոր է և հասունանալուց սովորաբար թափվող։ Արտաքինից սպիտակ և կաշվեգույն, երբեմն ժանգագույն էնդոպերիդիումը բարակ է, սկզբում՝ հարթ, փայլուն կամ թելիկավոր, կնճռոտված, ապա՝ պատառոտված։ 5-7 x 0,2–7 սմ, սպիտակ, փխրուն, պարուրաձև ոլորված, արագ ոչնչացող թեփուկներով ծածկված ոտիկը հիմքում պալարաձև հաստացած է, երբեմն պատյանի (վոլվա) մնացորդներով։ Երիտասարդ վիճակում սպիտակ գլեբան հասունանալուց հետո կարմրաշագանակագույն է։ Կարմրագորշ կամ շագանակագույն կապիլիցիումի հիֆերը ձիթապտղագույն են, միջնապատերով, լավ զարգացած, թույլ ճյուղավորված։ Սպորափոշին մուգ շագանակագույն է, իսկ 7-16 x 7-12 մկմ, մուգ շագանակագույն սպորները՝ հարթ, ձվաձև, ծլման ծակոտիներով, էլիպսոիդալ կամ գնդաձև ։


== Տարածվածություն ==
Ընդհանուր արեալն ընդգրկում է Ասիան, Աֆրիկան, Հյուսիային Ամերիկան, Հարավային Ամերիկան, Ավստրալիան, Հարավային Կովկասը (Հայաստան)։ Տարածված է արևադարձային և մերձարևադարձային գոտիներում, հազվադեպ նաև տափաստաններում։ Հայաստանում տեսակի եզակի օրինակները հայտնաբերված են միայն Երևանի ֆլորիստիկական շրջանում՝ «Խոսրովի անտառ» արգելոցի տարածքում։


== Էկոլոգիա ==
Հանդիպում է ժայռոտ վայրերում, ավազների վրա, 1200-1700 մ բարձրության վրա, չորային, շոգ եղանակին, մայիս ամսին։ Պսամոտրոֆ է։


== Պահպանություն ==
Պահպանվում է «Խոսրովի անտառ» արգելոցի համապատասխան էկոհամակարգերի կազմում։


== Ծանոթագրություններ ==
Էլիաս Հոու

Էլիաս Հոու (անգլ.՝ Elias Howe, անվան գրության այլ տարբերակներ՝ Էլիաս Հով, Էլիաս Հոուվ, Իլայես Հաու, հուլիսի 9, 1819(1819-07-09), Spencer, Վուստեր շրջան, Մասաչուսեթս, ԱՄՆ - հունվարի 3, 1866(1866-01-03) կամ հոկտեմբերի 3, 1867(1867-10-03), Բրուքլին, Նյու Յորք, Նյու Յորք, ԱՄՆ), ամերիկացի մեխանիկ և ձեռնարկատեր, կարի մեքենայի գյուտարարներից մեկը։


== Կենսագրություն ==
Էլիաս Հոուն ծնվել է Սպենսեր քաղաքում, Մասաչուսեթս նահանգ, Վուսթեր քաղաքից 15 կմ հեռավորության վրա։
Հովն իր մանկությունն ու պատանեկությունն անցկացրել է Մասաչուսեթս քաղաքում, կրթություն է ստացել հյուսելու գործարանում, որտեղ այնուհետև աշխատել է որպես մեխանիկ վարպետ։
1845-ի ապրիլին Էլիաս Հոուն ստեղծել է իր կարի մեքենայի առաջին աշխատանքային տարբերակը։ 1846 թվականի սեպտեմբերի 10-ին նա ստացել է ԱՄՆ-ի #4750 արտոնագիրը՝ մեքենա մշակելու համար, օգտագործել է «լոքստիչ» տեսակի կար (փակ, մաքոքային կարիչ)։ Էլիաս Հոուն առաջինը չէր, որ հնարել և ստեղծել է կարի մեքենա, նրանից առաջ այս ոլորտում աշխատել են այնպիսի ճարտարագետներ, ինչպիսիք էին Բարթելեմ Թիմոնյեն և Ուոլթեր Հանթը, բայց հենց Հոուն էր, որն ստացել է առանցքային տեխնոլոգիաների արտոնագիրը։ Հոուի կարի մեքենան կարող էր մեկ րոպեի ընթացքում մինչև 300 կարի արագությամբ ուղիղ կարել, «Scientific American» ամսագիրը գյուտն անվանել է «արտասովոր»։
Հոուն չի կարողացել իր հայրենիքում կազմակերպել մեքենաների արտադրությունն ու վաճառքը և 1846 թվականին մեկնել է Անգլիա, որտեղ վաճառել է իր մեքենան օգտագործելու իրավունքները Ուիլյամ Թոմասին, որը կորսետներ, կոշիկներ և հովանոցներ արտադրող էր։ ԱՄՆ վերադառնալուց հետո Հոուն հայտնաբերել է, որ նման դիզայնի կարի մեքենաներ արդեն վաճառվում են, մասնավորապես, Այզեկ Զինգերի մեքենան կարծես Հոուի մեքենայի բարելավված տարբերակը լիներ։ Էլիասը դատի է տվել և 5 տարվա դատավարությունից հետո՝ 1854 թվականին, դատարանը ճանաչել է Հոուի գերակայությունը, մնացած արտադրողները ստիպված են եղել վճարել նրա հոնորարները։ Հոուն և Զինգերը ժամանակավորապես համատեղել են իրենց ակտիվները և ստացել են $ 5 յուրաքանչյուրը վաճառված կարի մեքենայի համար, բայց նրանց համագործակցությունը երկար չի տևել։
Քաղաքացիական պատերազմի ժամանակ՝ 1862 թվականի օգոստոսի 14-ից մինչև 1865 թվականի հուլիսի 19-ը, Էլիաս Հոուն որպես շարքային ծառայել է Միացյալ Նահանգների բանակում։
1865 թվականին Բրիջփորթ քաղաքում հիմնել է «Howe Machine Company» ընկերությունը, այս ապրանքանիշի կարի մեքենաներին 1867 թվականին շնորհվել է Փարիզի ցուցահանդեսի ոսկե մեդալ։
Էլիաս Հոուն մահացել է 1867 թվականին, 48 տարեկան հասակում։ Նրան թաղել են Նյու Յորքի Գրին Վուդ գերեզմանատանը։ Հոուն, ինչպես և նրա մրցակից Զինգերը, կյանքի վերջում դարձել են մուլտիմիլիոնատերներ։ 2004 թվականին Հոուին ներկայացրել են Ազգային գյուտարարների փառքի սրահում։


== Հիշատակում զանգվածային մշակույթում ==
«Բիթլզ» խմբի «Help!» ֆիլմն ավարտվում է «Հարգանքով նվիրվում է Էլիաս Հոուին, որը 1846 թվականին հայտնագործեց կարի մեքենան» տողով։


== Ծանոթագրություններ ==


== Արտաքին հղումներ ==
Կոնտրոլլեր

Կոնտրոլլեր (անգլ. controller, բառացի-կառավարիչ), ցածր լարման էլեկտրական ապարատ, նախատեսված է հաստատուն և փոփոխական հոսանքի էլեկտրաշարժիչների գործարկման, արագության կարգավորման, ռևերսի և էլեկտրական արգելակման համար։ Կիրառվում է տրամվայներում, տրոլեյբուսներում, էլեկտրաքարշերում, վերամբարձ կռունկներում և այլն։ Ըստ կոնստրուկտիվ կատարման տարբերում են՝ թմբուկային, բռնցքային և հարթ կոնտրոլլերներ։ Կոնտրոլլերի դիրքերի թիվը սովորաբար մինչև 8 է (երբեմն՝ 12—20), կոմուտացիայի ենթարկվող հոսանքի ուժը՝ 200 Ա-ից ոչ ավելի։
Acropyga baodaoensis

Acropyga baodaoensis, մրջյունների ընտանիքի միջատ։ Պատկանում է Formicinae ենթաընտանիքի Acropyga տեսակին։


== Ծանոթագրություններ ==
Մատաղիսի գրավում

Մատաղիսի գրավում, 44-օրյա պատերազմի ընթացքում ռազմական գործողություն, որն իրականացվել է Ադրբեջանի կողմից ընդդեմ Արցախի Հանրապետության։ Ռազմական գործողությունները սկսվել է 2020 թվականի սեպտեմբերի 28-ին, երբ ադրբեջանական ուժերը մոտեցան Թալիշ գյուղի հայկական դիրքերին։ 


== Ժամանակագրություն ==
2020 թվականի սեպտեմբերի 27-ին բախումներ սկսվեցին Արցախի Հանրապետության սահմանի ամբողջ երկայնքով։ Դրան հաջորդեց Ադրբեջանի զինված ուժերի հարձակումը Թալիշի ու Մատաղիսի ուղղությամբ, հաջորդ օրը ադրբեջանական ուժերը՝ Թալիշի շրջակայքում վերահսկողության տակ վերցրեցին «սրտատեգիական բարձունք»։ Սեպտեմբերի 29-ին Ադրբեջանի իշխանությունները հայտարարեցին, որ իրենց օդային և ցամաքային ուժերը ոչնչացրել են Մատաղիսից եկող հայկական ռազմական տեխնիկայի խառը շարասյունը, ինչպես նաև հրետանային մարտկոց։ Նրանք նաև հայտարարեցին, որ ադրբեջանական ուժերը Թալիշի շրջակայքում ոչնչացրել են հայկական դիրքեր։ Հոկտեմբերի 2-ին՝ ադրբեջանական ուժերը գրավեցին ու իրենց վերահսկողության տակ առան Մատաղիսի շուրջ գերիշխող բարձունքներ։ Հոկտեմբերի 3-ին ադրբեջանական ուժերը վերահսկողության տակ առան Թալիշն ու Մատաղիսը, ինչպես նաև Մատաղիսի ստրատեգիական ջրամբարը։
Անմիջապես հաջորդ օրը՝ հոկտեմբերի 4-ին, Արցախի պաշտպանության բանակը հերքել Է այս հայտարարությունները, ապա հայկական զինված ուժերը հրապարակում են տեսանյութ, որում հստակ երևում են ադրբեջանցի փախչող զինվորները։ Հաջորդ օրը պարզվում է, որ գյուղը հայտնվել է չեզոք գոտում։ Որոշ ժամանակ անց ուժերի հարաբերակցությունը փոխվում է հօգուտ Ադրբեջանի։ Հոկտեմբերի 9-ին Ադրբեջանի իշխանությունները հրապարակել են Թալիշից ու Մատաղիսից հաստատող կադրեր։ Մինչդեռ հոկտեմբերի 12-ին ՊՆ ներկայացուցիչ Արծրուն Հովհաննիսյանը հայտարարել էր, որ Թալիշ գյուղն Ադրբեջանի վերահսկողության ներքո չէ


== Հետևանք ==
Արցախի Հանրապետության Մարտակերտի շրջանի Թալիշ և Մատաղիս գյուղերն գրավվեցին Ադրբեջանի զինված ուժերի կողմից։ Դրանից հետո՝ հոկտեմբերի 3-ին Ադրբեջանի նախագահ Իլհամ Ալիևը հայտարարեց, որ Մատաղիս գյուղը վերանվանում է Սուգովուշան։


== Տես նաև ==
Շուշիի գրավում
Հադրութի գրավում
Ստեփանակերտի ռմբակոծում (2020)
Սուրբ Ղազանչեցոց եկեղեցու հրթիռակոծություն (2020)


== Ծանոթագրություններ ==
Տոբի Ալդերվերելդ

Տոբի Ալդերվերելդ (հոլ.՝ Toby Alderweireld, մարտի 2, 1989(1989-03-02), Վիլրեյք, Անտվերպեն, Ֆլանդրիա, Բելգիա), բելգիացի ֆուտբոլիստ, «Տոտտենհեմի» և Բելգիայի ֆուտբոլի ազգային հավաքականի կենտրոնական պաշտպան։


== Պատենեկան տարիներ ==
Տոբիաս Ալդերվերելդը ծնվել է 1989 թվականի մարտի 2-ին Վիլյրեկ շրջանի Անտվերպեն քաղաքում։ Նրա ընտանիքն ապրում էր Էկերեն երկաթգծի կայարանից ոչ հեռու, որի հարևանությամբ գտնվում էր ֆուտբոլային մարզադաշտ։ Նրա խոսքերով ինքը սկսել է ֆուտբոլ խաղալ հինգ տարեկան հասակում՝ տեղի «Բերսհոտ» ակումբում։ 1999 թվականին ակումբն ակտիվ համագործակցություն սկսեց «Այաքսի» հետ, որի արդյունքում մի շարք տաղանդավոր երիտասարդներ ընդունվեցին հոլանդական ակումբի ակադեմիա։ Նրանց թվում էին Տոբի Ալդերվերելդը, Թոմաս Վերմալենը և Յան Վերտոնգենը։
2004 թվականին, 15 տարեկան հասակում, Ալդերվերելդը տեղափոխվեց Ամստերդամ։ 2007/08 մրցաշրջանում Տոբին խաղաց «Այաքսի» պատանեկան թիմում։ 2007 թվականի փետրվարին նա պրոֆեսիոնալ պայմանագիր ստորագրեց ակումբի հետ։


== Ակումբային կարիերա ==


=== Այաքս ===


=== Ատլետիկո ===


=== Սաութհեմփթոն ===
2014 թվականի ամառային տրանսֆերային պատուհանի վերջին օրը Ալդերվերելդը վարձավճարով տեղափոխվեց «Սաութհեմփթոն»
 ։


=== Տոտտենհեմ ===
«Սաութհեմփթոնում» տպավորիչ մրցաշրջան անցկացնելուց հետո Տոբին 2015 թվականի հուլիսի 8-ին 11 մլն ֆունտով տեղափոխվեց «Տոտտենհեմ Հոտսպուր», որտեղ արդեն հանդես էին գալիս հավաքականում իր թիմակիցներ Մուսա Դեմբելեն, Յան Վերտոնգենը և Նասեր Շադլին։ Բելգիացի պաշտպանը 5 տարվա պայմանագիր ստորագրեց լոնդոնյան ակումբի հետ։


== Ելույթները հավաքականում ==


== Նվաճումներ ==


== Ծանոթագրություններ ==


== Արտաքին հղումներ ==
Տոբին Պրեմիեր Լիգայի հայալեզու կայքում (հայ.)
Սորգու

Սորգու, էստոնական փոքր, անմարդաբնակ կղզի Բալթիկ ծովի Ռիգայի ծոցում։ Զբաղեցնում է 5,07 հա տարածք։ Ենթարկվում է Պյարնումաա նահանգի Տիստամաա շրջանին։ Կղզու մասին առաջին արձանագրությունները թվագրվում են 1662 թ.-ին։ 1904 թ.-ին այստեղ կառուցվել է 16 մետրանոց աղյուսե փարոս, որը 1970 թ.-ին ավտոմատացվել էր։


== Ծանոթագրություններ ==
Վլադիմիր Ֆիլատով

Վլադիմիր Պետրովիչ Ֆիլատով (ռուս.՝ Владимир Петрович Филатов, փետրվարի 15 (27), 1875, Միխայլովկա, Սարանսկի վարչական շրջան, Պենզայի գուբերնիա, Ռուսական կայսրություն - հոկտեմբերի 30, 1956(1956-10-30), Օդեսա, Ուկրաինական ԽՍՀ, ԽՍՀՄ), ռուս-ուկրաինացի խորհրդային ակնաբան, վիրաբույժ, ԽՍՀՄ ԲԳԱ (1944) և Ուկրաինական ԽՍՀ ԳԱ (1939) ակադեմիկոս, սոցիալիստական աշխատանքի հերոս (1950)։
Նիլ Ֆիլատովի եղբոր որդին։


== Կենսագրություն ==
1897 թ. ավարտել է Մոսկվայի համալսարանի բժշկական ֆակուլտետը։ 1911 թվականից՝ Նովոռոսիյսկյան (Օդեսա) համալսարանի բժշկական ֆակուլտետի աչքի
հիվանդությունների ամբիոնի վարիչ, պրոֆեսոր, միաժամանակ (1936-56 թթ.) փորձառական ակնաբուժության (1965 թ.-ից՝ Օդեսայի աչքի հիվանդությունների և հյուսվածքաբուժության ինստիտուտի Վ․ Ֆիլատովի անվան) ինստիտուտի տնօրեն։
Պլաստիկ վիրաբուժությունը հարստացրել է այսպես կոչվող ֆիլատովյան ցողունի մեթոդով (1917)։ Ֆիլատովի աշխատանքներն աչքի եղջերապատվաստման բնագավառում համաշխարհային ճանաչում ունեն։ Մշակել է աչքի լրիվ (1924) և մասնակի (1927-1938) թափանցող եղջերապատվաստման նոր մեթոդներ, ստեղծել նոր սարքեր։
Փոխպատվաստման համար օգտագործել է դիակի պահածոյացված հյուսվածքներ, եղջերաթաղանթ և այլն։ Մշակել է բուժման սկզբունքորեն նոր մեթոդ՝ հյուսվածքաբուժություն։
Վլադիմիր Ֆիլատովը «Օֆտալմոլոգիչեսկի ժուռնալ»-ի («Офтальмологический журнал») հիմնադիրն ու խմբագիրն էր (1946)։


== Պարգևներ ==
Ստացել է ԽՍՀՄ պետական մրցանակ (1941), ԽՍՀՄ ԳԱ Ի․ Մեչնիկովի անվան ոսկե մեդալ (1951)։ Պարգևատրվել է Լենինի 4 շքանշանով։


== Ծանոթագրություններ ==
Նովոդանիլովկա (ավան, Կազանկայի շրջան)

Անվան այլ կիրառումների համար տե՛ս՝ ՆովոդանիլովկաՆովոդանիլովկա (ուկրաիներեն՝ Новоданилівка), ավան Ուկրաինայի Նիկոլաևի մարզի Կազանկայի շրջանում։ Հիմնադրվել է 1924 թվականին։
2001 թվականի տվյալներով Նովոդանիլովկա ավանում բնակվում էր 774 մարդ։ Բնակավայրը զբաղեցնում է 0,44 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անիբ (գյուղ, Ուստ-Կուլոմսկի շրջան)

Անվան այլ կիրառումների համար տե՛ս՝ Անիբ (այլ կիրառումներ)Անիբ (ռուս.՝ Аныб), գյուղ Ռուսաստանի Կոմիի հանրապետության Ուստ-Կուլոմսկի շրջանի կազմում։
Բնակչությունը 2007 թվականին գրանցված տվյալներով կազմում էր 262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Պրիե (Արդեշի գավառ)

Սեն Պրիե (ֆր.՝ Saint-Priest), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1231 մարդ, բնակչության խտությունը` 64.28 մարդ/կմ²։ Բնակավայրը զբաղեցնում է 19.15 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 120 կմ հարավ, Պրիվա քաղաքից` 5 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 840 աշխատունակ (15-64 տարեկան) բնակիչ, որոնցից ակտիվ էին 625-ը, իսկ ոչ ակտիվները` 215։ Ակտիվության ցուցանիշը կազմում է 74,4 %։ 625 աշխատունակ մարդկանցից աշխատել է 587 անձ (304 տղամարդ և 283 կին)։ Գործազուրկ են եղել 38 անձ (20 տղամարդ և 18 կին)։ 215 անաշխատունակներից 56-ը եղել են աշակերտներ կամ ուսանողներ, 108-ը` թոշակառուներ, իսկ 51-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փերմա (Կասպի շրջան)

Փերմա (վրաց.՝ ფერმა), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 580 մետր բարձրության վրա։ Շրջկենտրոն Կասպից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1058 մարդ։


== Ծանոթագրություններ ==
Նիկոլայ Շուբնիկով

Նիկոլայ Շուբնիկով (ռուս.՝ Никола́й Миха́йлович Шу́бников, փետրվարի 28, 1924(1924-02-28)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1950 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1960 թվականից զբաղվել է դիվանագիտական գործունեությամբ։

1942-1945 թվականներին՝ ծառայություն Կարմիր բանակում։ Մասնակցել է Հայրենական Մեծ պատերազմին։
1950-1960 թվականներին՝ ԽՄԿԿ Կենտկոմի աշխատակազմի աշխատակից։
1960-1963 թվականներին՝ ԿԺԴՀ-ում ԽՍՀՄ դեսպանատան աշխատակից։
1963-1969 թվականներին՝ ԽՄԿԿ Կենտկոմի աշխատակազմի աշխատակից։
1969-1974 թվականներին՝ ԿԺԴՀ-ում ԽՍՀՄ դեսպանատան խորհրդական-դեսպանորդ։
1974-1982 թվականներին՝ ԽՄԿԿ Կենտկոմի աշխատակազմի աշխատակից։
1982 թվականի դեկտեմբերի 24-ից մինչև 1987 թվականի հոկտեմբերի 13-ը Կորեայի Ժողովրդա-դեմոկրատական Հանրապետությունում եղել է ԽՍՀՄ արտակարգ և լիազոր դեսպան։
1986-1989 թվականներին՝ ԽՄԿԿ Կենտկոմի անդամի թեկնածու։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 3, с. 588.
Ежегодник Большая советская энциклопедия, 1987 / М. Советская энциклопедия - С. 597.
Խովրատովկա

Խովրատովկա (ռուս.՝ Ховратовка), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլան դե Կյուք

Պլան դե Կյուք (ֆր.՝ Plan-de-Cuques), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 11096 մարդ, բնակչության խտությունը` 1302.35 մարդ/կմ²։ Բնակավայրը զբաղեցնում է 8.52 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մարսել քաղաքից` 10 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6421 աշխատունակ (15-64 տարեկան)  բնակիչ, որոնցից ակտիվ էին 4470-ը, իսկ ոչ ակտիվները` 1951։ Ակտիվության ցուցանիշը կազմում է 69,6 %։ 4470 աշխատունակ մարդկանցից աշխատել է 4096 անձ (2091 տղամարդ և 2005 կին)։ Գործազուրկ են եղել 374 անձ (166 տղամարդ և 208 կին)։ 1951 անաշխատունակներից 726-ը եղել են աշակերտներ կամ ուսանողներ, 646-ը` թոշակառուներ, իսկ 579-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խավրիև

Խավրիև, գյուղ Արևմտյան Հայաստանում, Բիթլիսի վիլայեթի Դատվանի գավառակում։ 1909 թվականին ուներ 207 (31 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Խավրիևի հայերը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Զինվորը և թագուհին

«Զինվորը և թագուհին» (ռուս.՝ «Солдат и царица»), կարճամետրաժ ֆիլմ՝ նկարահանված Անդրեյ Պլատոնովի համանուն հեքիաթի հիման վրա։


== Սյուժեն ==
Քմահաճ թագուհին, ժպտալու համար զայրանալով զինվորի վրա, հրամայում է նրան գավազանի 20 հարված տալ և այդպես ծեծել մի ամբողջ տարի։
Պալատական հիմարը, կռանալով զինվորի վրա, պատմում է, որ կոշկական Իվան Կրիվոյին արդեն 10 տարի փայտերով ծեծում են և չեն կարողանով ոչ մի կերպ ընկճել։ Զինվորը, հույս ունենալով իմանալ գաղտնիքը, գնում է կոշկակարի մոտ։ Բայց պարզվում է, որ չկա ոչ մի գաղտնիք։ Կոշկակար խորհուրդ է տալիս պարզապես դիմանալ։ Եվ այստեղ փրկությունը գալիս է այնտեղից, որտեղից չէին սպասում։ Կոշկակարի կինը զարմանալիորեն նման է թագուհուն։ Զինվորի գլխում փայլուն ծրագիր է ծնվում․ գիշերը նա տեղերով փոխում է երկու կանանց։
Առավոտյան թագուհին արթնանում է կոշկակարի անկողնում և ծեծվում այն բանի համար, որ նրան ջուր չի բերել։ Իսկ այդ ժամանակ կոշկակարի կինը ոչ մի կերպ չի կարողանում հավատալ, որ ինքը դարձել է թագուհի։ Իսկ հնարամիտ զինվորն օգտվում է ստեղծված իրավիճակից և թողնում իր գործը։


== Ստեղծման պատմություն ==
Ռեժիսոր Վիկտոր Տիտովի դիպլոմային աշխատանքն է։ 


== Դերերում ==
Օլեգ Դալ – զինվոր
Եկատերինա Վասիլևա – թագուհի / կոշկակար կինը
Իգոր Յասուլովիչ – կոշկակար Իվան
Վալերի Նոսիկ – հիմար
Իգոր Կաշինցև – աստիճանավոր
Իլյա Օլեյնիկով


== Նկարահանող խումբ ==
Սցենարի հեղինակ՝ Ալեքսեյ Ստուձինսկի
Բեմադրող ռեժիսոր՝ Վիկտոր Տիտով
Բեմադրող օպերատոր՝ Իգոր Գելեյն, Ռոբերտ Ռուվինով
Բեմադրող նկարիչ՝ Գալինա Շաբանովա


== Ծանոթագրություններ ==
Կամիշ-Զարյա

Կամիշ-Զարյա (ուկրաիներեն՝ Комиш-Зоря), քաղաքատիպ ավան Ուկրաինայի Զապորոժիեի մարզի Կույբիշևի շրջանում։ Բնակավայրը նախկինում նաև անվանվել է Ցարեկվիչի։ Հիմնադրվել է 1905 թվականին։
2011 թվականի տվյալներով Կամիշ-Զարյա քաղաքատիպ ավանում բնակվում էր 2 332 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 1005 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ակոսափորայիններ

Ակոսափորայիններ (լատ.՝ Solenogastres), փափկամարմինների տիպի դաս։ Դասի ներկայացուցիչներն ունեն որդանման՝ 0,5-22 մմ երկարությամբ մարմին։ Նրանք կորցրել են խեցին, բայց մարմինը ծածկված է կրային խիտ ասեղներով։ Ապրում են փափուկ բուստերի (կորալներ) վրա կամ տիղմի մեջ։ Նկարագրված է շուրջ 230 տեսակ։ Վարում են մեծ մասամբ մակաբուծային կյանք։


== Գրականություն ==
Соленогастры // Биологический энциклопедический словарь / Под ред. М. С. Гилярова. - М.։ Советская энциклопедия, 1986. - С. 592. - 831 с.
Մոնլոր (Օդի գավառ)

Մոնլոր (ֆր.՝ Montlaur), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 537 մարդ, բնակչության խտությունը` 15.83 մարդ/կմ²։ Բնակավայրը զբաղեցնում է 33.92 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 20 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 324 աշխատունակ (15-64 տարեկան)  բնակիչ, որոնցից ակտիվ էին 234-ը, իսկ ոչ ակտիվները` 90։ Ակտիվության ցուցանիշը կազմում է 72,2 %։ 234 աշխատունակ մարդկանցից աշխատել է 207 անձ (114 տղամարդ և 93 կին)։ Գործազուրկ են եղել 27 անձ (14 տղամարդ և 13 կին)։ 90 անաշխատունակներից 26-ը եղել են աշակերտներ կամ ուսանողներ, 40-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
1118

1118 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1118 թվականն է, 
XII դարի 18-րդ տարին։


== Դեպքեր ==


== Ծնունդներ ==
Նոյեմբեր 11 - Մխիթար Հերացի, բժիշկ (վ.1173)


== Մահեր ==
Թութակ (այլ կիրառումներ)

Թութակ, կարող է վերաբերել՝

Թութակներ, թռչունների ընտանիքին պատկանող կենդանիներ
Թութակներ, թռչունների կարգ
Թութակ, հայկական իգական անուն
Թութակ, փողային երաժշտական գործիք
Երևանի «Սևանի» արտադրական միավորում

Երևանի «Սևանի» արտադրական միավորում, խորհրդային շրջանի սարքաշինության, ավտոմատացման միջոցների կառավարման համակարգերի ձեռնարկությունների համախումբ ՀՀ մայրաքաղաք Երևանում։ 
Ստեղծվել է 1976 թվականին։ Ներառել է Երևանի ժամացույցի (երկու մասնաճյուղով՝ Թալինի շրջանի [այժմ՝ Արագածոտնի մարզ] Մաստարա, Անիի շրջանի [այժմ՝ Շիրակի մարզ] Սառնաղբյուր գյուղերում) և Երևանի գեղարվեստական ժամացույցների գործարանները։ Երևանի ժամացույցի գործարանը հիմնադրվել է 1943 թվականին։ Ունեցել է մամլման, ավտոմատ գալվանապատման, մեխանիկական, հավաքման այլ արտադրամասեր։ Թողարկել է ձևավոր զարթուցիչներ և էլեկտրոնային մեխանիկական ժամացույցներ։ 1945 թվականին արտադրվել է 13,6 հազար, 1975 թվականին՝ 4 միլիոն 105 հազար ժամացույց։
Արտադրանքն իրացվել է խորհրդային Հայաստանում (մոտ 4,2 հազար հասցեով), առաքվել աշխարհի 63 երկիր (Արևմտյան Գերմանիա, Անգլիա, Ֆրանսիա, Կուբա, Արևելյան Գերմանիա, Չեխոսլովակիա, Հունգարիա և այլուր)։ 1954 թվականից գործարանի արտադրանքը ներկայացվել է միութենական և միջազգային ցուցահանդեսների ն տոնավաճառների (ՀՍՀ ԺՏՆՑ, Զագրեբ, Լայպցիգ, Վարշավա, Տոկիո, Մոնրեալ, Կահիրե)։ Սոցիալիստական աշխատանքի հերոս Մ․ Ավետիսյանի ստեղծած ժամացույցի վռաններ արտադրող հաստոցը բարձր արտադրողականության համար (նախկինի համեմատությամբ 16 անգամ ավել) ՀՍՀ ԺՏՆՑ-ում շահել է արծաթե, իսկ գլխավոր կոնստրուկտոր Զ․ Դալլաքյանի և ինժեներ Լ․ Աբրահամյանի ձևավորած ժամացույցները՝ բրոնզե մեդալ։ Ձեռք բերած բարձր ցուցանիշների համար ՀՍՀ շքանշաններով և մեդալներով պարգևատրվել է շուրջ 260 մարդ։ 
Մաստարայի մասնաճյուղը հիմնադրվել է 1968 թվականին։ Հիմնադրման տարիներին համապատասխանաբար արտադրվել է 81,2 և 276,6, իսկ 1975 թվականին՝ 947,6 7 628,1 հազար ժամացույց։
Նաուեն

Նաուեն (գերմ.՝ Nauen), քաղաք է Գերմանիայում, Բրանդենբուրգ երկրամասում։ Բնակչությունը 16 684 է, զբաղեցնում է 266,77 ք/կմ տարածք։


== Պատմություն ==
Նաուենն առաջին անգամ հիշատակվել է 1186 թվականին Բրանդենբուրգի եպիսկոպոս Բալդերամի գրություններում։ Ըստ վարկածներից մեկի՝ քաղաքն իր անունը ստացել է այդ վայրում բնակություն հաստատած ընտանիքի ազգանունից։ 1302 թվականին կառուցվել է Նաուենի քաղաքապետարանը (ռատուշա), իսկ 1317 թվականին մարկկոմս Վալդեմարը քաղաքին շուկայական առևտրի իրավունք է տվել։ Միջին դարերում քաղաքում բնակություն են հաստատել հրեաներ, իսկ 1800 թվականին սինագոգ է բացվել։
1414 թվականին Նաուենում խոշոր հրդեհ է բռնկվել Դիտրիխ ֆոն Կվիտցովի գործողությունների հետևանքով, իսկ 1631 թվականին ավերվել է Տիլլիի զորքերի կողմից։ 1675 թվականին քաղաքի մատույցներում ճակատամարտ է տեղի ունեցել բրանդենբուրգյան և շվեդական զորքերի միջև, որն ավարտվել է բրանդենբուրգցիների հաղթանակով։
1816 թվականին ձևավորվել է Օստհաֆելլանդի շրջանը, որի կենտրոնը 1826 թ. դարձել է Նաուենը։ Այդ կարգավիճակում քաղաքը մնացել է մինչև 1993 թվականը։ 1846 թվականին Նաուենով անց է կացվել Բեռլին-Համբուրգ երկաթուղին։
1865-1930 թվականներին քաղաքում բազմաթիվ խոշոր նախագծեր են իրականցվել։ Կառուցվել են դպրոց, շաքարի գործարան, նոր քաղաքապետարան, հիվանդանոց։
1912 թվականին Նաուենն էլեկտրաֆիկացվել է, իսկ 1930 թվականին քաղաքի կենտրոնում ջրահեռացման համակարգ է անցկացվել։
1945 թվականի ապրիլի 20-ին ամերիկյան օդուժը ռմբակոծել է Նաուենը, որի հետևանքով 60 մարդ է զոհվել։ Կայարան ու շրջակա շինություններ լուրջ վնասներ են կրել։
1994 թվականի հունվարի 7-ին քաղաքի զինանշան է հաստավել կապույտ կարպ ձուկն արծաթագույն ֆոնին։


== Բնակչություն ==
Մանրամասն տվյալների բնակչության մասին կարելի է գտնել Wikimedia Commons-ում


== Պատկերասրահ ==

		
		
		
		


== Ծանոթագրություններ ==
Հավերժական Հայաստան (հուշարձան, Օտտավա)

«Հավերժական Հայաստան» կամ «Անմահ Հայաստան», քանդակ Կանադայի Օտտավա քաղաքում՝ Կանադայում ՀՀ դեսպանատան շենքի առջև։


== Պատմություն ==

Հուշարձանը տեղադրվել է ՀՀ անկախության 11-րդ տարելիցին՝ 2002 թվականի սեպտեմբերի 11-ին։ Հուշարձանի նյութը տուֆ է, բերվել է Հայաստանից, չափերը՝ 300 x 170 x 150 սմ։


== Հեղինակներ ==
Քանդակագործներ` Լևոն Թոքմաջյան, Հայկ Թոքմաջյան


== Տվյալներ ==
Հուշարձանի մոտ փակցված է հուշատախտակ` հետևյալ մակագրությամբ.


== Տես նաև ==
Կանադայում Հայաստանի դեսպանություն


== Ծանոթագրություններ ==
Բարեմբակ

Բարեմբակ (ֆր.՝ Barembach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2010 թվականի դրությամբ կազմում է 868 մարդ, բնակչության խտությունը` 87.50 մարդ/կմ²։ Բնակավայրը զբաղեցնում է 9.92 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 40 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 541 աշխատունակ (15-64 տարեկան) բնակիչ, որոնցից ակտիվ էին 393-ը, իսկ ոչ ակտիվները` 148։ Ակտիվության ցուցանիշը կազմում է 72,6 %։ 393 աշխատունակ մարդկանցից աշխատել է 362 անձ (196 տղամարդ և 166 կին)։ Գործազուրկ են եղել 31 անձ (18 տղամարդ և 13 կին)։ 148 անաշխատունակներից 50-ը եղել են աշակերտներ կամ ուսանողներ, 61-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
1490

1490 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1490 թվականն է, 
XV դարի 90-րդ տարին։


== Դեպքեր ==
Լեոնարդո դա Վինչին մազանոթներում ցուցադրում է կապիլյար գործողության էությունը։


== Ծնունդներ ==


== Մահեր ==
Ապրիլի 6, Վիեննայում՝ Մաթյաշ Հունյադի, Հունգարիայի թագավոր (ծն. 1443)
Թոքաբորբի դեմ պայքարի համաշխարհային օր

Թոքաբորբի համաշխարհային օր, ամենամյա օր, որի շրջանակներում նոյեմբերի 12-ին իրականացվում է ֆորում, որպեսզի աշխարհը միասին կանգնի և պահանջի գործողություններ թոքաբորբի դեմ։


== Նկարագրություն ==
Երեխաների շահերը ներկայացնող ավելի քան 100 կազմակերպություններ միավորեցին իրենց ուժերը որպես Մանկական թոքաբորբի դեմ համաշխարհային կոալիցիա՝ 2009 թվականի նոյեմբերի 2-ին առաջին անգամ անցկացնելու թոքաբորբի դեմ պայքարի համաշխարհային օրը։ «Փրկենք երեխաներին» կազմակերպության արտիստ դեսպաններ Գվինեթ Փելթրոուն և Հյու Լորին, Չարլզ ՄակՔրոմակը Փրկենք երեխաներին կազմակերպությունից, Օրին Լևինը of PneumoADIP-ից, Լենս Լեյֆերը Hedge Funds vs. Malaria & Pneumonia-ից, Առողջապահության համաշխարհային խորհուրդը, GAVI դաշինքը, և Սաբինի պատվաստանյութի ինստիտուտը միավորվեցին գործողության կոչով՝ խնդրելով մարդկանց մասնակցել նոյեմբերի 2-ին կայանալիք թոքաբորբի դեմ պայքարի համաշխարհային օրվան։ 2010 թվականից նոյեմբերի 12-ին նշվում է թոքաբորբի դեմ պայքարի համաշխարհային օրը։
Թոքաբորբը կանխարգելի և բուժելի հիվանդություն է, որով հիվանդանում է մինչև 5 տարեկան 155 միլիոն երեխա, և ամեն տարի մահանում 1.6 միլիոնը։ Սա թոքաբորբը դարձնում է մինչև 5 տարեկան երեխաների թիվ մեկ սպանողը, որը ավելի շատ կյանք է խլում այս տարիքային խմբում, քան ՁԻԱՀ-ը, մալարիան և կարմրուկը միասին վերցրած։ Դեռևս մարդկանց մեծամասնությունը տեղյակ չէ թոքաբորբի մահացության ճնշող թվի մասին։ Դրա պատճառով թոքաբորբը ստվերվել է որպես համաշխարհային առողջապահության օրակարգի առաջնահերթություն և հազվադեպ է լուսաբանվում լրատվամիջոցներում։  Թոքաբորբի համաշխարհային օրն օգնում է հանրության ուշադրությունը հրավիրել առողջապահական այս ճգնաժամին և խրախուսում է քաղաքականություն մշակողներին և զանգվածային կազմակերպիչներին պայքարել հիվանդության դեմ։


== Կանխարգելում ==
Չնայած այս հիվանդության զոհերի մեծ թվին՝ գոյություն ունեն մատչելի բուժման և կանխարգելման տարբերակներ։ Կան արդյունավետ պատվաստանյութեր մահացու թոքաբորբի երկու ամենատարածված բակտերիալ պատճառների դեմ՝ Haemophilus influenzae B տիպի և պնևմոկոկերի դեմ, և թոքաբորբի ամենատարածված վիրուսային պատճառի՝ Orthomyxoviridae-ի դեմ։ Հակաբիոտիկների կուրսը, որն արժե 1 ԱՄՆ դոլարից պակաս, կարող է բուժել հիվանդությունը, եթե այն սկսվի բավական վաղ։ ԱՀԿ-ի և ՅՈՒՆԻՍԵՖ-ի կողմից 2009 թվականին թոքաբորբի կանխարգելման և վերահսկման համաշխարհային գործողությունների պլանը (GAPP) ցույց է տալիս, որ տարեկան 1 միլիոն երեխայի կյանք կարող է փրկվել, եթե թոքաբորբի կանխարգելման և բուժման միջոցառումները լայնորեն ներդրվեն աշխարհի ամենաաղքատ երկրներում։
Միավորված ազգերի կազմակերպության Հազարամյակի զարգացման նպատակները (ՀԶՆ) ութ միջազգային զարգացման նպատակներ են, որոնք ՄԱԿ-ի 192 անդամ երկրներ և առնվազն 23 միջազգային կազմակերպություններ համաձայնել են հասնել մինչև 2015 թվականը։ Այս նպատակներից չորրորդը 1990-ից 2015 թվականների ընթացքում մինչև հինգ տարեկան երեխաների մահացության մակարդակը երկու երրորդով նվազեցնելն է։ Քանի որ թոքաբորբն առաջացնում է մինչև 5 տարեկանից ցածր մահվան դեպքերի այդպիսի մեծ քանակ (գրեթե 20%), ՀԶՆ 4-ին հասնելու համար աշխարհը պետք է ինչ-որ բան անի թոքաբորբից մահացությունը նվազեցնելու համար։


== Ծանոթագրություններ ==


== Արտաքին հղումներ ==
World Pneumonia Day Archived 2009-04-10 at the Wayback Machine.
Հայկական խույր

Հայկական խույր (կամ Արտաշեսյանների խույր, Տիգրանյան թագ), արքայական՝ իշխանական գլխանոց, որը Մեծ Հայքի Արտաշեսյան թագավորական տոհմի միապետական իշխանության խորհրդանիշն էր, իրենից ներկայացնելով յուրահատուկ գլխարկ, կոնաձև կամ գլանագլխարկի տեսով, գագաթին չորս կամ հինգ սրածայր ատամներով, որի շուրջը փաթաթված էր արքայական գլխազարդ` զարդարված երկու արծիվներով, որոնք նայում են հակառակ կողմեր, երկու կողմերում էլ 8-ական աստղեր, որը համարվում էր Արտաշեսյանների տոհմական խորհրդանշանը։ Խույրի ստորին հատվածը զարդարված էր կախված ժապավեն-ծածկոցով (ծոծրակակալ) և կողմնային ժապավեն-ծածկողներով, ընկած ուսերին։
Արտաշեսյանների խույրի պատկերը մեզ է հասել բազմաթիվ հին հայկական մետաղադրամների վրա, որոնց վրա պատկերված են Արտաշեսյան դինաստիայի արքաներ, սկսած Տիգրան Բ Մեծից մինչև Արտավազդ Բ ավանդաբար պատկերվել են իշխանության այս խորհրդանշանով։


== Ծագումը ==

Հայկական խույրի ծագման հարցը համարվում է մինչև վերջ չուսումնասիրված։ Հայկական խույրի ամենահին նմուշները փաստագրված են Տիգրան Բ Մեծի նկարով հուշարձանների վրա։Գևորգ Տիրացյանը կարծում է, որ հայկական խույրը աքեմենյան ծագում ունի։ Այս կապակցությամբ նշվում է աքեմենյան արքաների դրամներ, տարբեր քարեր, գլխավորապես գլանագլխարկներ, բարձրաքանդակներ (Պերսեպոլիս, Դասկիլեա), Ամուդարիայի գանձերից ոսկյա ապրանքներ, գործվածքներ Պազիրիկից։


== Ծանոթագրություններ ==


== Աղբյուրներ ==
«Հայոց լեզուի նոր բառարան», Գնէլ արքեպիսկոպոս Ճէրէճեան, Փարամազ Կ. Տօնիկեան եւ Արտաշէս Տէր Խաչատուրեան։ Կ. Տօնիկեան եւ Որդիք Հրատարակչատուն, Պէյրութ, 1992, Հատոր 1, Էջ 858
Հայաշեն (Պելյանի նահանգ)

Անվան այլ կիրառումների համար տե՛ս՝ Հայաշեն (այլ կիրառումներ)Հայաշեն, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Հստակ մտածելու արվեստ

Հստակ մտածելու արվեստ, գրական ստեղծագործությունը, որը գրել է շվեյցարացի գրող Ռոլֆ Դոբելլիի (Rolf Dobelli) 2013 թվականին։ Գրքի 99 կարճ գլուխներում պատմվում է մտածողության ամենատարածված սխալների մասին՝ սկսած ստանդարտ մտածելակերպի նախապաշարմունքներից մինչև նախանձ և հասարակական թյուր կարծիքներ։
Գրքից որոշ հատվածներ տեղ են գտել Գերմանիայի, Նիդեռլանդների և Շվեյցարիայի առաջատար թերթերում, իսկ ավելի ուշ՝ գերմանական երկու գրքերում։ Գիրքը հայտնվել է գերմանական «Հայելի»  (՛՛Der Spiegel՛՛)  թերթի բեսթսելլերների ցուցակում և 80 շաբաթ շարունակ առաջատարների ցանկում է եղել, թարգմանվել է շատ լեզուներով։ Գերմանիայից ու Շվեյցարիայից դուրս՝ գիրքը նաև Միացյալ Թագավորության, Հարավային Կորեայի, Հնդկաստանի, Իռլանդիայի, Սինգապուրի և Իրանի բեսթսելլերների ցանկում է։  Հեղինակ Նասիմ Թալեբը պնդում է, որ գրքում տեղ են գտել իր՝ «Դիմացկունություն։ Խառնաշփոթից ձեռք բերվող օգուտներ» գրքից որոշ հատվածներ։


== Ծանոթագրություններ ==


== Արտաքին հղումներ ==
https://www.harpercollins.com/9780062219695/the-art-of-thinking-clearly Հստակ մտածելու արվեստ. պաշտոնական կայք
Բակնին

Բակնին (անգլ.՝ Bắc Ninh)՝ քաղաք Վիետնամի հյուսիսային մասում, հանդիսանում է Բակնին նահանգի կենտրոնը։ Քաղաքը նաև նահանգի մշակութային, վարչական և առևտրային կենտրոնն է։ Քաղաքը զբաղեցնում է 82,60 կմ² տարածք, բնակչությունը 2017 թվականի նոյեմբերի տվյալներով կազմում է 501,199 մարդ։ 2006 թվականի հունվարին Բակնին քաղաքային բնակավայրը (thị xã) վերափոխվեց քաղաքի (thành phố):


== Պատմություն ==
1884 թվականի մարտին Բակնին համարվում էր Ֆրանսիայի և Սև դրոշի ընտրյալ բանակի միջև ընթացող պատերազմներում վճռական արշավանքների համար նախատեսված վայր, որն անցավ ֆրանսիացիների վերահսկողության տակ։ 
Հետագայում, Ֆրանսիայի պրոտեկտորատի ներքո, քաղաքը վերածվեց նահանգի գաղութային կառավարման ողջ քաղաքական, տնտեսական, մշակութային վարչությունների կենտրոնը։ Իեն, Նիեմ և Դու գյուղերով սահմանագծված Բակնին քաղաքի միջնաբերդը գրավվեց ֆրանսիական զորքերի կողմից։ Այդ ժամանակ Բակնին հայտնի էր Եվրոպայում իր ողորկալաքի աշխատանքներով և սև փայտե վահանակներով ներզարդված սադափներով, պահարաններով, սկուտեղներով ու տուփերով։ Բակնինի երկաթուղային կայարանը բացվեց 1904 թվականից հետո։ Վիետմինի ֆրանսիական զորքերի դարանակալումը տեղի ունեցավ Բակնինում, երբ դեռ շարունակվում էր 1946 թվականի Ֆոնտենբլոյի համաժողովը։

Քաղաքի անունը նշանակում է «հյուսիսային հանդարտություն»։


== Կառույցներ ==
Քաղաքում են գտնվում Վիետնամի բանկային ինստիտուտը, Բակնին կամպուսը (Học viện Ngân hàng), Բակկինի միջազգային դպրոցը և Քաղաքականության Ռազմական ակադեմիայի հիմնական կամպուսը (Học viện Chính trị Quân sự), Բակնինի երկաթուղային կայարանը։ Այնտեղ է Բա Չյուա Քոյի սրբատաճարը։


== Վարչական ստորաբաժանումներ ==
Քաղաքը վարչականորեն բաժանված է 19 միավորի, ներառյալ՝ 19 քաղաքային ստորաբաժանումները (վիետնամերեն՝ phường)։


== Պատկերասրահ ==

		
		
Պետք է ստուգել՝ արդյո՞ք այս արվեստի գործի պատկերումն արտացոլում է պատմական փաստերը։


== Ծանոթագրություններ ==
Տրիպտոֆան-փՌՆԹ լիգազ

Տրիպտոֆան-փՌՆԹ լիգազ (ՖՀ 6.1.1.2), ֆերմենտ, որը կատալիզում է հետևյալ քիմիական ռեակցիան

ԱԵՖ + L-տրիպտոֆան + փՌՆԹTrp 
  
    
      
        ⇌
      
    
    {\displaystyle \rightleftharpoons }
   ԱՄՖ + դիֆոսֆատ + L-տրիպտիլ-փՌՆԹTrpԱյս ֆերմենտի երեք սուբստրատներն են ԱԵՖ, տրիպտոֆանը և փՌՆԹ(Trp), իսկ պրոդուկտներն են ԱՄՖ, դիֆոսֆատը և L-տրիպտիլ-փՌՆԹTrp։
Այս ֆերմենտը պատկանում է այն լիգազների ենթադասին, որոնք ամինոացիլ-փՌՆԹ-ում առաջացնում են ածխածին-թթվածին կապեր։ Այս ֆերմենտի համակարգային անվանումն է L-տրիպտոֆան։ փՌՆԹTrp լիգազ (ԱՄՖ-առաջացնող)։ Այս ֆերմենտը մասնակցում է տրիպտոֆանի մետաբոլիզմին։


== Կառուցվածքի հետազոտություններ ==
2007 թվականի դրությամբ հայնտի են այս ֆերմենտի 21 տարբեր կառուցվածքներ (1D2R, 1I6K, 1I6L, 1I6M, 1M83, 1MAU, 1MAW, 1MB2, 1O5T, 1R6T, 1R6U, 1ULH, 1YIA, 1YID, 2A4M, 2AKE, 2AZX, 2DR2, 2G36, 2IP1, 2OV4)։


== Արտաքին հղումներ ==
DAVIE EW, KONINGSBERGER VV, LIPMANN F (1956)։ «The isolation of a tryptophan-activating enzyme from pancreas»։ Arch. Biochem. Biophys. 65 (1): 21–38։ PMID 13373404։ doi:10.1016/0003-9861(56)90173-4 
Preddie EC (1969)։ «Tryptophanyl transfer ribonucleic acid synthetase from bovine pancreas. II. The chemically different subunits»։ J. Biol. Chem. 244 (14): 3958–68։ PMID 5805407 
Wong KK, Meister A and Moldave K (1959)։ «Enzymic formation of ribonucleic acid-amino acid from synthetic aminoacyladenylate and ribonucleic acid»։ Biochim. Biophys. Acta 36: 531–533։ PMID 13845797։ doi:10.1016/0006-3002(59)90196-9
Ֆաուստափամփուշտ

Ֆաուստափամփուշտ (գերմ.՝ Faust - բռունցք, այստեղ՝ ձեռք և գերմ.՝ Patrone - փամփուշտ), ձեռքի նռնականետիչ, միակի
գործողության զենք՝ տանկերը և զրահավոր այլ նշանակետերը խոցելու համար։
Բաղկացած է կումուլյատիվ նռնակից, որը պոչամասով դրվում է երկու կողմից բաց՝ վառոդալիցքով փողի մեջ։ Նշանառու հրաձգության հեռավորությունը մինչև 30 մ է, զրահախոցելիությունը՝ մինչև 200 մմ, զանգվածը՝ 5, 35-3, 25 կգ։
Ֆաուստափամփուշտն առաջին անգամ կիրառել են գերմանաֆաշիստական զորքերը՝ Երկրորդ համաշխարհային պատերազմի վերջում։
Վահրամ Թաթուլ

Վահրամ Թաթուլ (ապրիլի 24, 1887(1887-04-24), Կոստանդնուպոլիս, Օսմանյան կայսրություն - օգոստոսի 11, 1943(1943-08-11), Փարիզ), հայ բանաստեղծ։


== Կենսագրություն ==
Ծնվել է Կ. Պոլսում։ Գրական ասպարեզ է մտել 1906 թ., «Արևելյան մամուլ» պարբերականում և Արամ Անտոնյանի «Լույս»-ում տպագրելով ոտանավորներ։ Օսմանյան սահմանադրության հռչակումից հետո աշխատակցել է մի շարք պարբերականների, տարեցույցների, գեղարվեստական ժողովածուների, գրելով գերազանցապես քնարական բանաստեղծություններ։
Կյանքի վերջին տարիներին ապրել է Ֆրանսիայում, որտեղ հրատարակել է բանաստեղծությունների երկու ժողովածու՝ «Հին ու նոր տաղեր» (Փարիզ, 1940) և «Ամենայն զգուշությամբ» (Փարիզ, 1941), առաջինը՝ գրականագետ Արշակ Չոպանյանի առաջաբանով։ Ավետիք Իսահակյանի «Աբու Լալա Մահարի»-ից ներշնչված՝ գրել է համանուն խորագրով պիես (հրատարակվել է 1948 թ., Փարիզ)։ Սփյուռքահայ երեխաների համար կազմել է «Այբբենարան» և «Ընթերցարան»։


== Ծանոթագրություններ ==
Սուրբ Աստվածածին եկեղեցի (Ջագիր)

Սուրբ Աստվածածին եկեղեցի  Շամքորի շրջանի Ջագիր գյուղում (այժմ՝ Ադրբեջանի Հանրապետություն)։ Եկեղեցին ըստ ճարտարապետական-ոճական առանձնահատկությունների՝ ԺԷ-ԺԸ (17-19-րդ) դարերի կառույց է։ ԺԹ դարում ենթարկվել է նորոգման (լայնացվել են հարավային ճակատից բացված լուսամուտները)։ 1985 թվականին եկեղեցու թաղն ամբողջությամբ փլվել է։
Արխիվային վավերագրերում եկեղեցին վկայված է 1840-ական թվականներից։ Նախապես կոչվել է Սուրբ Գևորգ, ապա վերակառուցումից հետո օծվել որպես Սուրբ Աստվածածին (1885 թվականից ստույգ հայտնի է այս անվամբ)։


== Պատմություն ==
Սուրբ Աստվածածին եկեղեցին 17-19-րդ դարերի կառույց է։ 


== Նկարագրություն ==
Սուրբ Աստվածածին եկեղեցին 21,5×11,6 մետր արտաքին չափերով, փայտածածկ բազիլիկ շինություն է։ Խորանի երկու կողմերում կան ուղղանկյունաձև հատակագծով թաղակապ մեկական ավանդատներ։ Լուսավորությունն իրականացվել է արևելյան, արևմտյան և հարավային ճակատներից բացված, դեպի ներս լայնացող 7 լուսամուտներով (3-ական արևելքից և հարավից, 1-ը՝ արևմուտքից)։ Մուտքերը երկուսն են՝ արևմուտքից և հարավից։ Եկեղեցին կառուցվել է անմշակ քարով, կրաշաղախով։ Պատերի մեջ ագուցված են շուրջ երեք տասնյակ գեղաքանդակ արձանագիր խաչքարեր։ Խաչքարերի վրա պահպանվել են արձանագրություններ։ Եկեղեցու ներսում՝ հյուսիսարևելյան ավանդատան արևմտյան պատին, ստորին մասում պահպանվել է 4 տող արձանագրություն.
Ես Սիմաւոնս կանկնեցի l̩ զխաչս եղբաւրն իմ Ուսէփին, l̩ հաւր իմ Ոհանէսին, մաւր իմ(ո)յ l̩ Նազխաթունին, թվ(ին) ՉԻԴ (1275)։
Իշխանությունների կողմից Սուրբ Աստվածածին եկեղեցին փակվել է 1928 թվականին։


== Գրականություն ==
Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 520-525։
Քաջբերունի, Բադա գիւղի աւերումը, էջ 733։
Գուտնիցկոե (գյուղ, Լեբեդինի շրջան)

Գուտնիցկոե (ուկրաիներեն՝ Гутницьке), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Գուտնիցկոե գյուղում բնակվում էր 28 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձյունե ճանապարհներ

Ձյունե ճանապարհներ (ռուս.՝ Снежные дорожки), խորհրդային նկարված մուլտիպլիկացիոն ֆիլմ, Բորիս Դյոժկինի՝ սպորտային թեմային նվիրված ֆիլմերից մեկը։ Նրա՝ ձմեռային սպորտաձևին նվիրված առաջին ֆիլմն է , որը դարձել է «Մետեոր» և «Վիմպել»  թիմերի մրցույթների շարքի հիմքը։


== Սյուժե ==
Սպորտային դպրոցի մարզիչը և պատանի դահուկորդները գնում են  ձմեռային անտառում մարզվելու, որտեղ շատ բան կարող էր տեղի ունենալ։ Նրանք հանդիպում են սիրողական դահուկորդներին, որոնք  ամեն կերպ կռվելու առիթ են փնտրում և փորձում են մրցույթ կազմակերպել։ Բայց սպորտում և այլ ցանկացած գործում հաջողության հասնելու համար պետք է շատ ջանք գործադրել, պետք է սովորել և մարզվել։ Այդ պատճառով էլ արդյունքը օրնաչափ էր․ սպորտսմենները հաղթում են, իսկ սիրողական դահուկորդները ֆիլմի վերջում գնում են գրանցվելու սպորտային դպրոցում, որպեսզի սկսեն իրենց սպորտային կարիերան։


== Հեղինակներ ==


== Տեսաթողարկում ==
Մուլտֆիլմը  VHS և DVD սկավառակներով բազմիցս վերաթողարկվել է մուլտֆիլմերի՝ Լավագույն խորհրդային մուլտֆիլմեր, Studio PRO Video (1990-ական թվականներ), «Զիմուշկա-Զիմա», «Սոյուզմուլտֆիլմ»  հավաքածուներում՝


== Ծանոթագրություններ ==
Թակիր իմ դուռը (հեռուստասերիալ)

Թակիր իմ դուռը (թուրքերեն՝ Sen Çal Kapımı), թուրքական հեռուստասերիալ, որի գլխավոր դերերում հանդես են գալիս Քերեմ Բյուրսինը և Հանդե Էրչելը։ Հեռուստասերիալն արտադրվել է «MF Yapım» ընկերության կողմից և ցուցադրվել է FOX հեռուստաընկերությամբ։ Հեռուստասերիալի ռեժիսորն Ալթան Դյոնմեզն է, իսկ պրոդյուսերը՝ Ասենա Բյուլբյուլօղլուն։


== Սցենար ==
Էդա Յըլդըզը միշտ երազել է արտասահմանում սովորելու մասին։ Գլխավոր հերոսուհին հավատում է, որ կարող է հարթել բոլոր խնդիրները և կրթություն ստանալուց հետո կկարողանա օգնել իր մորաքրոջը։ Ճակատագիրը խառնում է Էդայի բոլոր պլանները։ Սերքան Բոլաթը Ստամբուլի ամենահայտնի ճարտարագետներից մեկն է, որի ղեկավարած ընկերությունը պետք է վճարեր Էդայի ուսման ծախսերը։ Սակայն ընկերությունը որոշում է հրաժարվել ուսման ծախսերի փոխհատուցումից, իսկ Էդան իր հերթին ցանկանում վրեժ լուծել։ Նրա մեղքով Սերքանը հայտնվում է վատ դրության մեջ։ Իրավիճակը հարթելու համար՝ Էդան որոշում է օգնել Սերքանին։ Նրանք կնքում են պայմանագիր, համաձայն որի Էդան երկու ամիս շարունակ պետք է լինի Սերքանի սիրեցյալը, փոխարենը Էդան կստանա արտասահմանում սովորելու հնարավորություն։ Միմյանց ատող Սերքանը և Էդան աստիճանաբար սիրահարվում են իրար։


== Դերասանական կազմ ==


== Ծանոթագրություններ ==


== Արտաքին հղումներ ==
Fox Türkiye'nin resmî sitesinde Sen Çal Kapımı
Թակիր իմ դուռը (հեռուստասերիալ) Թվիթթերում
Թակիր իմ դուռը (հեռուստասերիալ) Ինստագրամում
Թակիր իմ դուռը (հեռուստասերիալ) Ֆեյսբուքում
YouTube'da Sen Çal Kapımı
Վամպիրների ակադեմիա

«Վամպիրների ակադեմիա» (անգլ.՝ Vampire Academy), ռեժիսոր Մարկ Ուոթերսի ֆիլմը՝ նկարահանված Ռայչել Միդի համանուն վեպերի հիման վրա։ Ռուսաստանում պրեմիերան կայացել է 2014 թվական փետրվարի 27-ին։


== Սյուժե ==
ԱՄՆ-ում՝ Մոնտանայի սրտում, կա մի Ակադեմիա, որտեղ վամպիրները սովորում են կախարդանքի արվեստը։ Աշխարհում ընթանում են արյունոտ վամպիրային պատերազմներ, և Մորոյներին ընդդիմանում են Ստրիգոյների ցեղի վամպիրները, որոնք անցել են օրենքների սահմանագիծը։ Նույնիսկ Ակադեմիայի պատերը այդքան էլ լավ չեն պաշտպանում նրանց չար ուժերից։ Մորոյների երիտասարդ արքայադուստր Վասիլիսան (Լիսսան), Ռոզան՝ նրա ընկերուհին, և հավատարիմ պահապան Դամպիրը, մի անգամ համոզվում են դրանում։ Լիսսան և Ռոզան փախչում են Ակադեմիայից ուսուցչուհու՝ Սոնի Կարպի նախազգուշացումից հետո, ով ինքնակամ դարձել է ստրեգոյ (չար վամպիր, որ սպանում է մարդկանց), որին բոլորը համարում էին աննորմալ։ Դպրոցում նրանք չեն կարողանում ապրել խաղաղ կյանքով համադասարանցիների ծաղրանքի և ուժեղացող սիրային հարաբերությունների պատճառով. Լիսսան սիրահարվել էր իր համադասարանցուն, որը չի համապատասխանում նրան իր կարգավիճակով, իսկ Ռոզան սիրահարվել է իր ուսուցիչ Դմիտրիին, որը նույնպես դամպիր է և տարիքով նրանից մի քիչ մեծ։ Այդ ժամանակ չարամիտ վամպիրները Լիսսայի մոտ գցում են մեռած կենդանիներ, որպեսզի իմանան նրա ուժի՝ ոգու մասին, որը թույլատրում է մարդկանց բժշկվել և մեռածներին վերադարձնել կյանքի։ Պարզվում է, որ Լիսսան վերակենդանացրել է Ռոզային։ Լիսսային առևանգում է Վիկտոր Դաշկովը. պարզվում է, որ նրա աղջիկը՝ Նատալյան է թողել Լիսսայի մոտ կենդանիների դիերը, որպեսզի հայտնաբերի նրա ուժը։ Ռոզան, որը տեսել էր Լիսսային իրենց կապով, որն առաջացել էր նրա վերակենդանացման արդյունքում, շտապում է Դմիտրիի մոտ։ Հայտնվելով նրա սենյակում՝ Ռոզան համբուրում է նրան, տրվելով հարկադրող վզնոցի կախարդանքին, որը նրան նվիրել էր Վիկտորը։ Վերջին պահին, հայտնվելով ներքնազգեստների մեջ, նրանք կանգնում են։ Դիմիտրին կարողանում է հաղթահարել վզնոցի ուժին, և նրանք շտապում են Լիսսայի հետքով։ Ընդհարման ժամանակ Լիսսայի ուժը դարձել էր հանրաճանաչ, Վիկտորին փակում են Ակադեմիայի խցում։ Ռոզան գալիս է նրա հետ տեսակցության, բայց նրա հետևից գալիս է Նատալյան, որը արդեն վերածվել էր ստրեգոյի։ Միայն Դմիտրիի միջամտության շնորհիվ է հնարավոր դառնում փրկել աղջկա կյանքը։


== Երգ ==
Ֆիլմի գլխավոր երգն է Bauhaus Bela Lugosi’s Dead երգի քավեր տարբերակը, որը կատարվել է Chvrches եռյակը իր՝ սինթի-փոփ ոճով։
Թողարկումն ստացել է բավականին զուսպ արձագանքներ.

— Rockcult.ru


=== Սաունդթրեքներ ===


== Դերերում ==


== Ծանոթագրություններ ==


== Արտաքին հղումներ ==
«Վամպիրների Ակադեմիա»(անգլ.) ֆիլմը Internet Movie Database կայքում
«Վամպիրների Ակադեմիա»(անգլ.) ֆիլմը Box Office Mojo  կայքում
«Վամպիրների Ակադեմիա»(անգլ.) ֆիլմը Rotten Tomatoes կայքում
«Վամպիրների Ակադեմիա»(անգլ.) ֆիլմը allmovie կայքում:
Հրապարակային դերախաղեր
Պերշոտրավենկա (գյուղ, Կոմպանեևսկի շրջան)

Պերշոտրավենկա (ուկրաիներեն՝ Першотравенка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Պերշոտրավենկա գյուղում բնակվում էր 468 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)